###  Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. szeptember 11-i ülésének*

jegyzőkönyvéből

**Javaslat Szombathely város területén forgalmi rend változtatással kapcsolatos döntés meghozatalára**

 Előadó: Lakézi Gábor, a Városüzemeltetési Osztály vezetője

**281/2017 (IX.11.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság támogatja az Erdei iskola út Középhegyi út – Nárai Külső út közötti szakaszán a „gyalogosok” (KRESZ 95/a. ábra) veszélye közúti jelzőtábla kihelyezését.
2. A Bizottság a Wesselényi u. – Szelestey u. kereszteződésbe javasolt forgalomtechnikai tükör kihelyezését támogatja. A Horváth Boldizsár körút – Hadnagy utca kereszteződésben meglévő, a Hadnagy utca egyirányúsítása miatt okafogyottá vált forgalomtechnikai tükör kerüljön áthelyezésre.
3. A Bizottság egyetért a „Lakott terület kezdete” és „Lakott terület vége” jelzőtáblák áthelyezésével az Ipari úton azzal, hogy az áthelyezés a gyalogátkelőhely kiépítésével egyidejűleg történjen meg.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 1. és 2. pont: 2017. október 31.

.

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető